*For språket, se Tshivenda.*
Vendas flagg**Venda** var en såkalt Bantustan helt nordøst i Sør-Afrika, men eksisterer ikke lengre. Vendas territorium er i dag intergrert i Limpopo-provinsen. Venda ble konstruert ut av de opprinnelige stammeområdene for vendafolket (den vha-Venda-etniske gruppen) som snakker Tshivenda.

Venda fikk erklært selvstyre den 11. februar 1973. 13. september, 1979 ble Venda erklært selvstendig av den sørafrikanske staten og Vendas innbyggere mistet sitt sørafrikanske statsborgerskap. Som med andre Bantustans ble ikke dens selvstendighet anerkjent av noen andre stater enn Sør-Afrika og de andre bantustans.

Det hadde et totalt landareal på 6 807 kvadratkilometer. Innbyggertallet i 1991 var på 558 797,.

Historie
--------

Stammeområdet Venda besto opprinnelig av en rekke usammenhengende territorier i den sørafrikanske provinsenTransvaal, med en hoveddel og en stor del separert fra hoveddelen. Dets hovedstad, tidligere Sibasa, ble flyttet til Thohoyandou (som innbefatter det gamle administrative Sibasa-distriktet) når Venda ble erklært selvstendig i 1979. Ved «selvstendigheten» ble Venda tildelt ekstra land, slik at det skulle bli et sammenhengende territorium. Samtidig ble territoriet avskåret fra Sør-Afrikas nabostater. Fra Zimbabwe i nord ved Madimbo-korridoren som ble patruljert og holdt under oppsikt av sørafrikanske tropper, og fra Mosambik i øst av Kruger nasjonalpark. På denne måten forble Venda en stat som lå låst inne i Sør-Afrika.

Vendas første president, Patrick Mphephu, var også høvding blant Venda-folket. Hans etterfølger, Frank Ravele, ble avsatt i et statskupp av en militær gruppe i 1990. Deretter ble området regjert av *The Council of National Unity*. Venda ble formelt gjenforent med Sør-Afrika den 27. april, 1994. i forbindelse med det første demokratiske valget i landet. Samtidig ble området integrert i provinsen Limpopo som da bare ble kalt for the North.

I 1982 ble universitetet i Venda etablert som en institusjon for høyere utdanning for vha-Venda-folket.

Venda er delt inn i små områder, slik som Mukhase, hvor man kan finne rent vann rennende fra fjellet. Området inneholder ville dyr, slik som elefanter, løver, Springbok-antiloper etc.

Forsvar
-------

Grunnen for Vendas forsvar var *112 Battalion* fra Sør-Afrikas hær. Forsvaret besto av to infanteribataljoner, en liten signalkorps og en liten luftving, og hadde to militærbaser. 

Organisasjon
Distinksjoner

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| Brigader | Oberst | Oberstløytnant | Major | Kaptein | Løytnant  | Fenrik |

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | **No insignia** |
| Sersjantmajor | Kommandérsersjant | Stabssersjant | Sersjant | Korporal | Visekorporal | Menig |

Berømte personer fra Venda
--------------------------

* Rudzani Ramudzuli
* Maduvha Madima
* Phillip Ndou
* Professor Tshilidzi Marwala
* Joel Netshitenzhe
* Cyril Ramaphosa
* Sydney Mufamadi
* Khathu Mamaila
* Mathatha Tsedu
* Professor Mulalo Doyoyo
* Fred Phaswana
* Mashudu Ramano

Fotnoter
--------

1. ↑  Lahiff, Edward, *An Apartheid Oasis?: Agriculture and Rural Livelihoods in Venda*. Routledge, 2000, p.55. ISBN 0-7146-5137-0.
2. ↑  Worldstatesman.com har rekkefølgen i Vendas overgang til symbolsk selvstendighet og reintegrering med Sør-Afrika.
3. ↑  Fødselen av en ny ikke-stat Arkivert 23. august 2013 hos Wayback Machine. i *Time Magazine*, 24. september 1979
4. ↑  «Sør-Afrika lanserer den ‘selvstendige sorte stat’, Venda», i The Washington Post, 13. september 1979.
5. ↑  Op cit. Lahif.
6. ↑  Ibid.
7. ↑  Ibid.
8. ↑  Op cit. Worldstatesman.com
9. ↑  Universitetet i Vendas Internettside Arkivert 4. juli 2007 hos Wayback Machine. gjenopprettet den 28. juni 2007.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Britannica
 |